open-index/open-wikipedia-markdown huggingface dataset:
కృనాల్ పాండ్యా

**కృనాల్‌ పాండ్యా** (జ. మార్చి 24, 1991) బరోడా క్రికెట్ టీంకు చెందిన భారత ఆటగాడు . ఇతను ఎడమ చేతి ఆటగాడు, బౌలర్. ఆయన 2018లో టీ-20 , 2021లో వన్డేల్లో  తొలిసారి భారత జట్టు తరపున ఆడాడు. కృనాల్‌ పాండ్యా బరోడా క్రికెట్ జట్టు, ఐ.పి.ఎల్ లో ముంబై ఇండియన్స్ తరపున ఆడాడు. భారత పర్యటనలో ఉన్న ఇంగ్లండ్‌తో జరుగుతున్న తొలి వన్డేలో అరంగేట్రం చేసిన కృనాల్‌ పాండ్యా 31 బంతుల్లో 58 నాటౌట్ (7 ఫోర్లు, 2 సిక్సర్లు) చేసి, అరంగేట్రంలో ఫాస్టెస్ట్‌ ఫిఫ్టీ నమోదు చేసిన ఆటగాడిగా రికార్డు నెలకొల్పాడు. తొలి వన్డే మ్యాచ్‌లోనే అర్ధసెంచరీ నమోదు చేసిన 15వ భారత బ్యాట్స్‌మెన్‌గా, 7వ స్థానంలో బ్యాటింగ్‌కు దిగి అర్ధ సెంచరీ చేసిన మూడో భారత ఆటగాడిగా కూడా రికార్డు నమోదు చేశాడు. 

ఇతని తమ్ముడు హార్దిక్ పాండ్యా కూడా భారతదేశం తరపున క్రికెట్ ఆడుతున్నాడు.

## క్రికెట్
### రంజీ
పాండ్యా 2016, అక్టోబరు 6న 2016–17 రంజీ ట్రోఫీ టోర్నమెంట్‌లో బరోడా తరఫున క్రికెట్ లోకి ఆరంగ్రేటం చేశాడు. తరువాతి కొద్ది నెలల్లో, అతను 2016-17 విజయ్ హజారే ట్రోఫీలో బరోడాకు ముఖ్య బ్యాట్ మెన్, బౌలర్ గా ఎదిగాడు. 8 మ్యాచ్‌లలో 366 పరుగులు చేశాడు, సగటున 45.75, స్ట్రైక్ రేట్ 81.33. ఇందులో మూడు అర్ధ సెంచరీలు కూడా ఉన్నాయి. అత్యధిక స్కోరు 78. బౌలింగ్‌లో 8 మ్యాచ్‌ల్లో 11 వికెట్లు సాధించాడు, ఎకానమీ రేటు 4.82, సగటు 25.09, స్ట్రైక్ రేట్ 31.10 గా ఉంది. ఎనిమిది మ్యాచ్‌ల్లో 4/20  ఉత్తమ బౌలింగ్ స్కోరు. 2017లో దక్షిణాఫ్రికా ఎ, ఆఫ్ఘనిస్తాన్ ఎ, ఇండియా ఎ ట్రై-సిరీస్ విజయంలో పాల్గొన్నాడు.

#### అంతర్జాతీయం
2021, మార్చిలో, ఇంగ్లాండ్‌తో జరిగిన అంతర్జాతీయ వన్డే (వన్డే) జట్టులో చోటు దక్కించుకున్నాడు. 2021, మార్చి 23న భారతదేశం తరపున తన తొలి వన్డే మ్యాచ్ ను ఆడి 58 పరుగులతో నాటౌట్ గా నిలిచాడు. తొలి వన్డే మ్యాచ్‌లోనే 26 బంతుల్లోనే 50 పరుగులు సాధించిన ఆటగాడిగా గుర్తింపు పొందాడు.
## వివాహం
కృనాల్‌ పాండ్యాకు  పాంఖురి శర్మ తో 2017, డిసెంబరు 27న న వివాహం జరిగింది.

## మూలాలు

వర్గం:1991 జననాలు
వర్గం:గుజరాత్ క్రికెట్ క్రీడాకారులు
వర్గం:గుజరాత్ వ్యక్తులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
మేడ్చల్ పురపాలకసంఘం

**మేడ్చల్ పురపాలకసంఘం**, తెలంగాణ రాష్ట్రం, మేడ్చల్ మల్కాజిగిరి జిల్లాకు చెందిన ఒక పట్టణ స్థానిక స్వపరిపాలన సంస్థ. మేడ్చల్ పట్టణం దీని ప్రధాన పరిపాలన కేంద్రం. ఈ పురపాలక సంఘం మల్కాజ్‌గిరి లోక్‌సభ నియోజకవర్గం లోని మేడ్చల్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న మేడ్చల్, 2013, సెప్టెంబరు 16న పురపాలక సంఘంగా ఏర్పడింది. మేడ్చల్, అత్వెల్లి మొదలైన గ్రామ పంచాయితీలను ఇందులో విలీనం చేశారు.

## భౌగోళికం
మేడ్చల్ 26.95 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 10 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 35,611 మంది కాగా, అందులో 18,017 మంది పురుషులు, 17,594 మంది మహిళలు ఉన్నారు. 8,604 గృహాలు ఉన్నాయి ఇది పరిపాలనా పరంగా మునిసిపాలిటీ 20 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 20 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# వీరమల్లు మానస శ్రవణ్
# ఆర్. సరిత మల్లేష్ గౌడ్
# జూకట దేవరాజ్
# తుడుం గణేష్
# నర్సింహ్మయాదవ్
# మణికంఠగౌడ్
# సముద్రం సామికుమార్
# ఎన్. నాగరాజు 
# వి. లావణ్య హన్మంత్ రెడ్డి
# బి. శివకుమార్ యాదవ్
# పి. సుహాసిని రవీందర్
# ప్రియాంక మధుకర్ యాదవ్
# మర్రి శ్రీనివాస్ రెడ్డి
# ఎడ్ల శ్రీనివాస్ రెడ్డి
# జంగ హరికృష్ణ
# ఎన్. ఉమానాగరాజు
# అర్చనా సందీప్ గౌడ్
# పి. భవాణి రాఘవేందర్ గౌడ్
# చీర్ల రమేష్
# మర్రి దీపికా రెడ్డి
# నారెడ్డి కృష్ణవేణి
# సాటే మాధవి
# కౌడే మహేష్

## మూలాలు

## వెలుపలి లంకెలు
* మేడ్చల్ పురపాలక సంఘ అధికారిక వెబ్సైటు 

వర్గం:మేడ్చల్ మల్కాజిగిరి జిల్లా పురపాలక సంఘాలు
వర్గం:2018 స్థాపితాలు
ఎం.ఎస్.అనంతరామన్

**ఎం.ఎస్.అనంతరామన్** "పారూర్ బాణీ"కి చెందిన కర్ణాటక సంగీత వాయులీన విద్వాంసుడు.
## విశేషాలు
ఇతడు 1924, ఆగష్టు 26న మద్రాసులో జన్మించాడు.  ఇతని తండ్రి పారూర్ సుందరం అయ్యర్ కర్ణాటక సంగీతంలోను, హిందుస్థానీ సంగీతంలోను నిష్ణాతుడైన వాయులీన విద్వాంసుడు. ఇతని తమ్ముడు ఎం.ఎస్.గోపాలకృష్ణన్, అక్క పారూర్ సీతాలక్ష్మి కూడా వాయులీన విద్వాంసులే. 

ఇతడు తన తండ్రి  పారూర్ సుందరం అయ్యర్ వద్ద  సంగీతం అభ్యసించాడు. తన సోదరి సీతాలక్ష్మితో కలిసి జంటగా (బహుశా మొట్టమొదటి అక్క - తమ్ముడు జంట) 1932లో తొలిసారి రామేశ్వరంలోని రామనాథస్వామి దేవాలయంలో వాయులీన కచేరీ చేశాడు. తరువాత ఈ జంట తిరుచెందూరులోని సుబ్రహ్మణ్యస్వామి దేవస్థానంలో, కన్యాకుమారిలోని దేవస్థానాలలో, తిరువనంతపురంలోని పద్మనాభస్వామి దేవస్థానంలో కచేరీలు చేసింది. వీరి కుటుంబం 1932లో కేరళ నుండి మద్రాసుకు తరలివెళ్ళింది. 
ఇతడు సంగీతంతోపాటు గణితం, జర్మన్ ప్రత్యేక అంశాలుగా ఎంచుకుని చదువుకున్నాడు. ఇతనికి ఇంగ్లీషులో కూడా ప్రావీణ్యం ఉంది. 

ఇతడు 7 దశాబ్దాలకు పైగా కర్ణాటక సంగీత విద్వాంసులకు, హిందుస్థానీ సంగీత విద్వాంసులకు వయోలిన్ వాద్య సహకారం అందించాడు. అనేక సోలో కచేరీలు కూడా చేశాడు. ఇతడు తోడ్పాటు అందించిన వారిలో ఎం.ఎస్. సుబ్బులక్ష్మి, కె.బి.సుందరంబాళ్, రాధ - జయలక్ష్మి, లాల్గుడి జయరామన్, ఎస్.ఆర్.జానకీరామన్, ఎం.ఎస్.సుందరేశన్, ఎం.ఎ.కృష్ణమూర్తి, ఎం.ఎ.భాగీరథి మొదలైన వారు ఉన్నారు.

ఇతడు కొన్ని సినిమాలకు కూడా నేపథ్యంగా తన వాయులీన సహకారాన్ని అందించాడు. 

ఇతడు చెన్నైలోని ప్రభుత్వ సంగీత కళాశాలలో 1962 నుండి 1983 వరకు వయోలిన్ ప్రొఫెసర్‌గా పనిచేశాడు. తరువాత కొన్ని నెలలు పిట్స్‌బర్గ్‌ వెంకటేశ్వర స్వామి ఆలయంలో సంగీత పాఠాలు చెప్పాడు.

ఇతనికి "తమిళనాడు ఐయల్ ఇసై నాటక మన్రమ్"‌ కళైమామణి పురస్కారాన్ని ప్రదానం చేసింది. 1996లో మద్రాసు సంగీత అకాడమీ ఇతడికి టి.టి.కె. అవార్డును ప్రకటించింది. 1998లో కేంద్ర సంగీత నాటక అకాడమీ ఇతనికి అవార్డును ఇచ్చి గౌరవించింది. కంచి కామకోటి పీఠానికి ఆస్థాన విద్వాంసునిగా పనిచేశాడు.

ఇతడు 2018, ఫిబ్రవరి 19వ తేదీన తన 94వ యేట చెన్నైలోని తన స్వగృహంలో మరణించాడు.

## మూలాలు

వర్గం:1924 జననాలు
వర్గం:వాయులీన విద్వాంసులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:2018 మరణాలు
టి.రుక్మిణి

**టి.రుక్మిణి** (1936-2020) కర్ణాటక వాయులీన విద్వాంసురాలు.
## విశేషాలు
తిరువేంగడం రుక్మిణి కర్ణాటక రాష్ట్రం, శివమొగ్గ పట్టణంలో 1936 నవంబర్ 27వ తేదీన జన్మించింది. ఈమె ఆర్.ఆర్.కేశవమూర్తి, లాల్గుడి జయరామన్‌ల వద్ద వాయులీనా వాద్య సంగీతాన్ని అభ్యసించింది. సెమ్మంగుడి శ్రీనివాస అయ్యర్ వద్ద గాత్ర సంగీతాన్ని నేర్చుకుంది. ఈమె తన 16వ యేట టి.ఆర్.మహాలింగం కచేరీకి వాయులీన సహకారం అందించడంతో తన ప్రదర్శనను ప్రారంభించి 65 సంవత్సరాలకు పైగా అనేక కచేరీలు నిర్వహించింది. ఈమె ఐదు తరాల సంగీత విద్వాంసులకు వాద్య సహకారం అందించడమే కాక సోలో ప్రదర్శనలు కూడా అనేకం చేసింది. ఈమె సెమ్మంగుడి శ్రీనివాస అయ్యర్, టి.కె.రంగాచారి, వోలేటి వెంకటేశ్వర్లు, రామనాథ కృష్ణన్, డి.కె.పట్టమ్మాళ్, డి.కె.జయరామన్, చెంబై వైద్యనాథ భాగవతార్, సుందరం బాలచందర్, ఎం.డి.రామనాథన్, ఎం.ఎల్.వసంతకుమారి, ఎం.ఎస్. సుబ్బులక్ష్మి, టి.ఆర్.సుబ్రహ్మణ్యం, సిక్కిల్ సిస్టర్స్ వంటి అగ్రశ్రేణి సంగీత కళాకారుల కచేరీలలో పాల్గొన్నది. ఈమె వాయులీన ప్రదర్శనలే కాక గాత్ర సంగీత ప్రదర్శనలు కూడా చేసింది. పద్మలోచన నాగరాజన్, వైజయంతిమాల బాలి వంటి భరతనాట్య కళాకారిణుల నాట్యప్రదర్శనలలో గాత్రాన్ని అందించింది. మంగళంపల్లి బాలమురళీకృష్ణతో కలిసి గాత్ర సంగీత కచేరీలు నిర్వహించింది. ఈమె భారతదేశంలోనే కాక ప్రపంచంలోని అనేక దేశాలలో తన ప్రదర్శనలు ఇచ్చింది. 

మైలాపూరులోని "శ్రీత్యాగరాజ సంగీత విద్వత్సమాజం"కు ఉపాధ్యక్షురాలిగా ఆరు సంవత్సరాలు సేవలను అందించింది. ఈమె ఆకాశవాణిలో వయోలిన్, గాత్ర సంగీత విభాగాలు రెండింటిలోను ఏ గ్రేడు కళాకారిణిగా అనేక కార్యక్రమాలను చేసింది. ఈమె వర్ణాలను, తిల్లానాలను స్వరపరచడమే కాక సుబ్రహ్మణ్యభారతి గీతాలకు, పురందరదాసు పదాలకు, తిరుప్పావై, ఇతర పాశురాలకు రాగాలను సమకూర్చింది. 

ఈమెకు  "తమిళనాడు ఐయల్ ఇసై నాటక మన్రమ్"‌ కళైమామణి పురస్కారాన్ని ప్రదానం చేసింది. కేంద్ర సంగీత నాటక అకాడమీ 1997లో అవార్డును ప్రకటించింది. మద్రాసు సంగీత అకాడమీ "సంగీత కళాచార్య" బిరుదును, శ్రీకృష్ణ గానసభ, చెన్నై "సంగీత చూడామణి" బిరుదును ప్రదానం చేశాయి.

ఈమె తన 84వ యేట 2020, మే 31వ తేదీన మరణించింది.

## మూలాలు

వర్గం:1936 జననాలు
వర్గం:వాయులీన విద్వాంసులు
వర్గం:సంగీత నాటక అకాడమీ అవార్డు గ్రహీతలు
వర్గం:కర్ణాటక సంగీత విద్వాంసులు
వర్గం:ఆకాశవాణి కళాకారులు
వర్గం:కళైమామణి పురస్కార గ్రహీతలు
వర్గం:2020 మరణాలు
ధరణి (దర్శకుడు)

**ధరణి** (**విసి రమణి**), దక్షిణ భారత చిత్ర దర్శకుడు. ఇతడు ప్రధానంగా యాక్షన్ చిత్రాలకు దర్శకత్వం వహించాడు. తమిళంలో సూపర్ హిట్ యాక్షన్ చిత్రాలైన *ధిల్*, *ధూల్*, *[[ఘిల్లి]]* మొదలైన సినిమాలతో మంచి పేరు తెచ్చుకున్నాడు.

## సినిమారంగం
ఫారెస్ట్ బ్రిగేండ్ వీరప్పన్, అతని తమ్ముడి మరణం *ఆధారంగా రూపొందిన ఎతిరుమ్ పుదిరం* చిత్రానికి తొలిసారిగా దర్శకత్వం వహించాడు. ఇందులో మమ్ముట్టి నటించాడు. 1999లో ఏర్పడిన రాజకీయ వివాదాల వల్ల ఈ సినిమా ఆలస్యంగా విడుదలయింది. ఇది విమర్శకుల ప్రశంసలను అందుకోవడంతోపాటు, రెండవ ఉత్తమ చిత్రంగా తమిళనాడు రాష్ట్ర చలనచిత్ర అవార్డును అందుకుంది. ఈ చిత్ర నిర్మాత పూర్ణచంద్రరావు ధరణి దర్శకత్వంలో విక్రమ్ హీరోగా, *ధిల్*  సినిమా నిర్మించాడు. ఈ సినిమా బాక్సాఫీస్ వద్ద విజయవంతమైంది. 2003లో ఎ.ఎం. రత్నం నిర్మాణంలో విక్రమ్, జ్యోతిక, రీమాసేన్ లతో ధరణి తీసిన *ధూల్*  సినిమా బాక్సాఫీస్ వద్ద విజయం సాధించింది. తరువాత ఎ.ఎం.రత్నం నిర్మాతగా విజయ్, త్రిష నటించిన *[[ఘిల్లి]]* సినిమాకు దర్శకత్వం వహించాడు. దీని తరువాత తెలుగులో పవన్ కళ్యాణ్ ప్రధాన పాత్రలో *[[బంగారం (సినిమా)|బంగారం]]* సినిమా తీశాడు.

## సినిమాలు

; దర్శకుడిగా

;గాయకుడిగా
* "తారుమారు" (*ఉచతుల శివ*)

## మూలాలు

## బయటి లింకులు
* 
 
వర్గం:తమిళ సినిమా దర్శకులు
వర్గం:తెలుగు సినిమా దర్శకులు
వర్గం:తమిళ సినిమా కథా రచయితలు
వర్గం:తెలుగు సినిమా రచయితలు
వర్గం:జీవిస్తున్న ప్రజలు
ఆర్.ఆర్.కేశవమూర్తి

**ఆర్.ఆర్.కేశవమూర్తి** (1913-2006) ఒక భారతీయ వాయులీన విద్వాంసుడు. 
## విశేషాలు
ఇతడు కర్ణాటక రాష్ట్రం, హసన్ జిల్లా రుద్రపట్టణ గ్రామంలో 1913, మే 27వ తేదీన రామస్వామయ్య, సుబ్బమ్మ దంపతులకు జన్మించాడు. ఇతని తాత వెంకటరామయ్య వాగ్గేయకారుడు.  ఇతడు వాయులీన విద్వాంసుడైన తన తండ్రి రామస్వామయ్య వద్ద మొదట సంగీతం నేర్చుకున్నాడు. తరువాత బిడారం కృష్ణప్ప వద్ద శిక్షణ పొందాడు. ఇతడు గాత్రంలోను, వయోలిన్ వాద్యంలోను సమానమైన నైపుణ్యం సాధించాడు. తిరుమకూడలు చౌడయ్య కనిపెట్టిన ఏడుతీగల వయోలిన్ ఉపయోగించడంలో పేరు గడించాడు. ఇతడు కన్నడ, తెలుగు, తమిళం, సంస్కృతం, హిందీ భాషలలో ప్రావీణ్యం సంపాదించాడు. 

ఇతడు 1934లో బెంగళూరులో స్థిరపడి తన గురువు పేరిట "గానవిశారద బిడారం కృష్ణప్ప స్మారక సంగీత విద్యాలయా"న్ని స్థాపించి వందలాది మంది శిష్యులను విద్వాంసులుగా తయారు చేశాడు. ఇతని శిష్యులలో టి.రుక్మిణి, భువనేశ్వరయ్య, ఎం.ఎస్.కృష్ణవేణి, అనూర్ రామకృష్ణ,మీనాక్షి రవి, జ్యోత్స్న శ్రీకాంత్, మైసూర్ సంజీవకుమార్,  నళినమోహన్, జ్యోత్స్న మంజునాథ్, నిఖిల్ జోషి, నాగరత్న సదాశివ మొదలైన వారున్నారు. ఇతడు కన్నడ భాషలో సంగీత సంబంధమైన అనేక గ్రంథాలు రచించాడు. వాటిలో "బాలశిక్ష", "వాగ్గేయకారర కృతిగళు", "భారతీయ వాగ్గేయకారరు", "రాగలక్షణ మత్తు రాగకోశ", "లక్ష్య లక్షణ పద్ధతి", "సంగీత లక్ష్య విజ్ఞాన", "హిందుస్తానీ సంగీత రాగకోశ", "మేళరాగమాలిక" మొదలైనవి ఉన్నాయి. వయోలిన్ గురించి అనేక పత్రాలు సమర్పించాడు.

## పురస్కారాలు, బిరుదులు
*వీణ శేషణ్ణ స్మారక పురస్కారం
*199లో కనక పురందర ప్రశస్తి
*సంగీత నాటక అకాడమీ అవార్డు
* సంగీత సాహిత్య శిరోమణి
* సంగీత విద్యాసాగర
* సంగీత శాస్త్ర ప్రవీణ
* సంగీత కళారత్న  
* నాద భీష్మ విద్వాన్
* కర్ణాటక కళాతిలక
* లయ కళానిపుణ
* సంగీత కళాప్రపూర్ణ
## మరణం
ఇతడు 2006 అక్టోబరు 23న తన 93వ యేట మరణించాడు.

## మూలాలు

వర్గం:1913 జననాలు
వర్గం:2006 మరణాలు
వర్గం:వాయులీన విద్వాంసులు
వర్గం:సంగీత నాటక అకాడమీ అవార్డు గ్రహీతలు
వి.వి.సుబ్రహ్మణ్యం

**వి.వి.సుబ్రహ్మణ్యం** భారతీయ వాయులీన విద్వాంసుడు, స్వరకర్త, పండితుడు, విద్యావేత్త, రచయిత.
## వివరాలు
ఇతడు 1944, మార్చి 16వ తేదీన కేరళ రాష్ట్రం, తోత్తువ గ్రామంలో జన్మించాడు. ఇతడు మొదట తన తండ్రి వేదక్కెంచేరి వీరరాఘవ భాగవతార్ వద్ద సంగీతం అభ్యసించాడు. తరువాత త్రిపునితుర నారాయణ అయ్యర్, చెంబై వైద్యనాథ భాగవతార్, ముసిరి సుబ్రహ్మణ్య అయ్యర్, సెమ్మంగుడి శ్రీనివాస అయ్యర్ మొదలైన వారి వద్ద తర్ఫీదును పొందాడు.

ఇతడు ప్రక్కవాద్య కళాకారుడిగా, సోలో కళాకారుడిగా అనేక ప్రదర్శనలు ఇచ్చాడు. 

ఇతడు అమెరికా సందర్శించిన మొట్టమొదటి వాయులీన విద్వాంసుడు. ఇతడు ఐక్యరాజ్య సమితిలో ఎం.ఎస్. సుబ్బులక్ష్మితో పాటు తన విద్యను ప్రదర్శించాడు. యునెస్కోలో మొట్టమొదట వాద్యసంగీతం రికార్డు చేసిన దక్షిణ భారతదేశ కళాకారుడిగా ఇతడు పేరు గడించాడు. 

"తమిళనాడు ఐయల్ ఇసై నాటక మన్రమ్"‌ ఇతడికి కళైమామణి పురస్కారం ఇచ్చింది. కేంద్ర సంగీత నాటక అకాడమీ 2005లో కర్ణాటక సంగీతం - వాద్యం (వయోలిన్) విభాగంలో ఇతనికి అవార్డును ప్రదానం చేసింది. కేరళ సంగీత నాటక అకాడమీ అవార్డును కూడా ఇతడు స్వీకరించాడు. 

ఇతడు రాధాప్రియ, సంచారి, ప్రియరంజని మొదలైన క్రొత్త రాగాలను సృష్టించాడు. తమిళ, సంస్కృత, హిందీ భాషలలో వర్ణాలకు, పాటలకు, తిల్లానాలకు, భజనలకు స్వరకల్పన చేశాడు. నృత్యకళాకారిణి చంద్రలేఖ నృత్యదర్శకత్వం వహించి ఆకాశవాణి జాతీయ అవార్డును పొందిన సంగీత నృత్యనాటిక "శ్రీ"కి  ఇతడు సంగీతం అందించాడు. ఇతడు వయోలిన్‌కు సంబంధించి అనేక పుస్తకాలను రచించాడు. ధ్యాన, విజ్ఞాన, సంగీత విషయాలపై పరిశోధనా పత్రాలను సమర్పించాడు. కొన్ని చలనచిత్రాలకు సంగీతం సమకూర్చాడు. 

ఇతని శిష్యులలో వి.వి.ఎస్.మురారి (కుమారుడు), వి.వి.రవి (సోదరుడు), రాఘవకృష్ణ, బి.యు.గణేష్ ప్రసాద్, బాలు రఘురామన్, జి.చంద్రమౌళి, ఆర్.కె.శ్రీరామ్‌కుమార్, వి.వి.శ్రీనివాసరావు మొదలైన వారున్నారు.

## మూలాలు

వర్గం:1944 జననాలు
వర్గం:జీవిస్తున్న ప్రజలు
వర్గం:వాయులీన విద్వాంసులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వివేక్ ఆత్రేయ

**వివేక్ ఆత్రేయ**, తెలుగు సినిమా దర్శకుడు. ఇతను తెలుగు క్రైమ్ కామెడీ సినిమా, *[[బ్రోచేవారెవరురా (2019 సినిమా)|బ్రోచేవారెవరురా]]*, రొమాంటిక్ కామెడీ సినిమా మెంటల్ మదిలో సినిమాలకు దర్శకత్వం వహించాడు.

## తొలి జీవితం
వివేక్ ఆత్రేయ 1989, అక్టోబర్ 18న  గుంటూరులో జన్మించాడు. ఇతని తల్లిదండ్రులు ఇద్దరూ ఇండియా పోస్ట్‌లో పనిచేస్తున్నారు. శాస్త్ర విశ్వవిద్యాలయం నుండి ఎలక్ట్రానిక్స్ ఇంజినీరింగ్ గ్రాడ్యుయేట్ పూర్తిచేసిన వివేక్, చెన్నైలోని ఐబిఎంలో ఐదు సంవత్సరాలు పనిచేశాడు. సినిమారంగంలోకి రావడంకోసం ఉద్యోగానికి రాజీనామా చేశాడు.

## సినిమారంగం
2017లో రాజ్ కందుకూరి నిర్మించిన మెంటల్ మదిలో  రొమాంటిక్ కామెడీ  సినిమాతో దర్శకుడిగా అడుగుపెట్టాడు. ఈ సినిమాలో శ్రీవిష్ణు, నివేదా పేతురాజ్ ప్రధాన పాత్రల్లో నటించారు.

2017లో *[[బ్రోచేవారెవరురా (2019 సినిమా)|బ్రోచేవారెవరురా]]* సినిమాను రూపొందించాడు. ఇందులో నివేదా థామస్, శ్రీవిష్ణు, సత్యదేవ్ కంచరాన, నివేదా పేతురాజ్, రాహుల్ రామకృష్ణ, ప్రియదర్శి తదితరులు నటించారు. ఈ రెండు సినిమాలు విజయవంతమయ్యాయి.

దర్శకత్వమేకాకుండా, తరుణ్ భాస్కర్ తీసినక ఈ నగరానికి ఏమైంది సినిమాకు వివేక్ ఆత్రేయ పాటలు (*మారే కలలే*, *వీడిపోనిది ఒకటేలే*) రాశాడు.

## సినిమాలు

## మూలాలు

వర్గం:1989 జననాలు
వర్గం:గుంటూరు జిల్లా సినిమా దర్శకులు
వర్గం:గుంటూరు జిల్లా సినిమా రచయితలు
వర్గం:గుంటూరు జిల్లా సినిమా పాటల రచయితలు
వర్గం:జీవిస్తున్న ప్రజలు
వర్గం:తెలుగు సినిమా దర్శకులు
బి.శశికుమార్

**బి.శశికుమార్** కేరళ రాష్ట్రానికి కర్ణాటక సంగీత వాయులీన విద్వాంసుడు.

## విశేషాలు
ఇతడు 1949, ఏప్రిల్ 24వ తేదీన కేరళ రాష్ట్రంలోని తిరువల్ల గ్రామంలో ఎం.కె.భాస్కర పణికర్, సరోజిని అమ్మ దంపతులకు జన్మించాడు.

ఇతని తండ్రి ఎం.కె.భాస్కర పణికర్ నాదస్వర విద్వాంసుడు. ఇతడు మొదట తన తండ్రి వద్ద సంగీతం నేర్చుకున్నాడు. తరువాత తంజావూరులోని స్వాతి తిరునాళ్ సంగీత కళాశాలలో చేరి చాలకూడి ఎన్.ఎస్.నారాయణస్వామి శిష్యరికంలో అభ్యసించి గానభూషణం, గానప్రవీణ పట్టాలు సంపాదించాడు.

ఇతడు 1967లో తాను చదివిన స్వాతి తిరునాళ్ సంగీత కళాశలలోనే లెక్చరర్‌గా తన వృత్తిని ప్రారంభించాడు. తరువాత 1971లో ఇతడు ఆకాశవాణి తంజవూరు కేంద్రంలో నిలయ విద్వాంసునిగా చేరాడు.

ఇతడు చెంబై వైద్యనాథ భాగవతార్, సెమ్మంగుడి శ్రీనివాస అయ్యర్, డి.కె.జయరామన్, డి.కె.పట్టమ్మాళ్, ఎం.డి.రామనాథన్, కె.వి.నారాయణస్వామి, అలత్తూర్ బ్రదర్స్, శీర్కాళి గోవిందరాజన్, మంగళంపల్లి బాలమురళీకృష్ణ, టి.వి.శంకరనారాయణన్, టి.ఎన్.శేషగోపాలన్, టి.కె.గోవిందరావు, కె. జె. ఏసుదాసు, ఎన్.రమణి, సుందరం బాలచందర్, చిట్టిబాబు మొదలైన అగ్రశ్రేణి సంగీత విద్వాంసుల కచేరీలకు వయోలిన్ సహకారం అందించాడు. మద్రాసు, ఢిల్లీలలో జరిగిన పండిట్ జస్రాజ్, మంగళంపల్లి బాలమురళీకృష్ణల జుగల్బందీ కార్యక్రమానికి కూడా ఇతడు వయోలిన్ సహకారం అందించాడు.

## సేవలు
ఇతడు ఏ గ్రేడు కళాకారుడిగా ఆకాశవాణిలో అనేక సంగీత కార్యక్రమాలు నిర్వహించాడు. "నాదోపాసన", "సప్తస్వరగళిల్", "లయిచ మహానుభావన్", "గణేశ ప్రభావం", "స్వాతి ప్రణామ్‌", "భావయామి రఘురామం", "నవరత్న కీర్తి మహిమ" వంటి శీర్షికలతో ఇతడు ఆకాశవాణిలో సంగీత కార్యక్రమాలను నిర్వహించాడు. 2001లో ఆధ్యాత్మ రామాయణం కార్యక్రమాన్ని ప్రసారం చేశాడు. ఇతని "గురుసాక్షాత్ పరబ్రహ్మ","మాధవమానవం", "కావేరి", "సంఘగానం", "కర్ణకి" మొదలైన సంగీత  కార్యక్రమాలు జాతీయస్థాయిలో ఆకాశవాణి వార్షిక అవార్డులను గెలుచుకున్నాయి. ఇతడు ఇంకా ఆకాశవాణి కోసం కొన్ని హాస్యనాటికలను రచించి దర్శకత్వం వహించాడు. లలిత గీతాలకు సంగీతం సమకూర్చాడు.  యువ సంగీత కళాకారులతో కేవలం తంత్రీ వాద్యాలతో "స్ట్రింగ్" అనే వాద్యసమ్మేళనాన్ని నిర్వహించాడు. అనేక భక్తి గీతాలను ఇతడు సి.డి.ల రూపంలో విడుదల చేశాడు. ఇతడు "వాద్యతరంగం" పేరుతో కర్ణాటక సంగీత సమ్మేళన కార్యక్రమాలను అనేక ప్రదేశాలలో నిర్వహించాడు. 

ఇతడు స్వరకర్తగా 100కు పైగా కృతులను "చంద్రపుత్ర" పేరుతో స్వరపరిచాడు. వీటిలో మలయాళ, తమిళ, సంస్కృత కీర్తనలు, పల్లవులు ఉన్నాయి. ఇతడు "చతురంగం" అనే క్రొత్త తాళాన్ని ప్రవేశపెట్టాడు. 

ఇతడు సంగీత గురువుగా అనేక మందిని సంగీత ప్రపంచానికి పరిచయం చేశాడు. ఇతని శిష్యులలో బాలభాస్కర్, జి.వేణుగోపాల్, కవలం శ్రీకుమార్, కల్లార గోపన్, విధు ప్రతాప్, అట్టుకల్ బాలసుబ్రహ్మణ్యం, రాజ్‌కుమార్, సౌందరరాజన్, మావెలికర సతీష్ చంద్రన్ మొదలైన వారున్నారు.

## గుర్తింపులు, అవార్డులు
*సంగీత నాటక అకాడమీ అవార్డు - 2008
*కేరళ సంగీత నాటక అకాడమీ ఫెలోషిప్ - 2002
*సింధూరం కల్చరల్ అవార్డు -1999
*త్రిస్సుర్ యువ సాంస్కృతిక కేంద్రం అవార్డు - 1997
*భాషా సాహిత్య పరిషత్ అవార్డు - 1990
*వయోలిన్ సమ్రాట్-2011

## మూలాలు

*TM Dance Academy
*Bhasabharathi 

## బయటి లింకులు
*Interview on Friday review  - *The Hindu*
*Concert review - *The Hindu*
*Sangeet Natak Academy Award announcement 
*1974 program of Madras Music Academy

వర్గం:వాయులీన విద్వాంసులు
వర్గం:1949 జననాలు
వర్గం:జీవిస్తున్న ప్రజలు
వర్గం:కర్ణాటక సంగీత విద్వాంసులు
వర్గం:ఆకాశవాణి కళాకారులు
వర్గం:సంగీత నాటక అకాడమీ అవార్డు గ్రహీతలు
వికారాబాదు పురపాలకసంఘం

**వికారాబాద్ పురపాలకసంఘం**, తెలంగాణ రాష్ట్రం, వికారాబాదు జిల్లాకు చెందిన ఒక పట్టణ స్థానిక స్వపరిపాలన సంస్థ. వికారాబాద్ పట్టణం దీని ప్రధాన పరిపాలన కేంద్రం. ఈ పురపాలక సంఘం చేవెళ్ళ లోక్‌సభ నియోజకవర్గం లోని వికారాబాదు శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న వికారాబాదు, 1987లో పురపాలక సంఘంగా ఏర్పడింది.

## భౌగోళికం
వికారాబాద్ 64 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 75 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 53143 మంది కాగా, అందులో 26467 మంది పురుషులు, 26676 మంది మహిళలు ఉన్నారు. 11122 గృహాలు ఉన్నాయి ఇది పరిపాలనా పరంగా మునిసిపాలిటీ 6 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 34 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చిగుళ్ళపల్లి ముంజుల రమేశ్ చైర్‌పర్సన్‌గా, శంషాద్ బేగం వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# జి. వేణుగోపాల్ రెడ్డి
# చనగళ రాములు
# ఎం. మంజుల
# నస్రీన్ బేగం
# పాల్ గుట్ట ప్రవల్లిక
# చందర్ నాయక్ 
# పరిగి సంతోష
# కె. గోపాల్
# షంషాద్ బేగం
# అంగోత్ దేవి ఎస్టీ
# చండిప్ప అనిత
# పి. ప్రభాకర్ రెడ్డి
# మేక పావని
# సి. రామస్వామి
# చిత్యాల అనంత్ రెడ్డి
# అల్లోరి రాజలక్ష్మి
# ఫైముదా బేగం
# కొండేటి కృష్ణ
# ఆర్. నర్సింహులు
# జైదుపల్లి మురళి
# తోకల కృష్ణారెడ్డి
# సుధామ్ష్ కిరణ్ పటేల్
# కలల్ ప్రభావతి
# తొడిగెల శ్రీదేవి
# చిగుల్లపల్లి మంజుల
# గౌండ్ల సునీత
# హిరేకర్ సురేష్
# మోముల స్వాతి
# లంక పుష్పలత రెడ్డి
# బొండల సువర్ణ
# ఎం. గాయత్రి
# ఎం. నవీన్ కుమార్
# అర్థ సుధాకర్ రెడ్డి
# జి. అనంతలక్ష్మి

## మూలాలు

## వెలుపలి లంకెలు
* వికారాబాదు పురపాలక సంఘ అధికారిక వెబ్సైటు

వర్గం:వికారాబాదు జిల్లా పురపాలక సంఘాలు
వర్గం:1987 స్థాపితాలు
టి.ఎన్.శేషగోపాలన్

**మదురై టి.ఎన్.శేషగోపాలన్** కర్ణాటక సంగీత గాత్ర విద్వాంసుడు, స్వరకర్త, వీణావాదకుడు, హరికథాకళాకారుడు.  
## ప్రారంభ జీవితం
ఇతడు 1948, సెప్టెంబరు 5వ తేదీన తమిళనాడు రాష్ట్రం నాగపట్నంలో జన్మించాడు. ఇతడు మొదట తన తల్లి వద్ద సంగీతం నేర్చుకున్నాడు. తరువాత రామనాథపురం సి.ఎస్.శంకరశివన్ వద్ద సంగీతాన్ని అభ్యసించాడు. మద్రాసు విశ్వవిద్యాలయం నుండి బి.ఎస్.సి., మదురై కామరాజ్ విశ్వవిద్యాలయం నుండి సంగీతంలో డిగ్రీని సంపాదించాడు. మదురై కామరాజ్ విశ్వవిద్యాలయంలో సంగీతం ప్రొఫెసర్‌గా పనిచేశాడు.

## సంగీత ప్రస్థానం
ఇతడు హరికథా గానంలో నైపుణ్యం సంపాదించాడు. హరికేశనల్లూరు ముత్తయ్య భాగవతార్ గురుపరంపరలో ఇతడు సంగీత సాధన చేశాడు. ఇతడు అనేక తిల్లానాలను, భజనలను, నామావళులను, అభంగాలను స్వరపరిచాడు. ఉత్తర భారతదేశపు రాగాలను కూడా ఇతడు ఆలపించాడు. అనేక జుగల్బందీ కచేరీలలో పాల్గొన్నాడు. 

### విదేశీ పర్యటనలు
1984లో ఆస్ట్రేలియాలో జరిగిన అడిలాయిడ్ ఇంటర్నేషనల్ ఫెస్టివల్‌కు ఇతడు ఆహ్వానించబడ్డాడు. ఆ పర్యటనలో ఇతడు పెర్త్, అడిలాయిడ్, సిడ్నీ, న్యూజిలాండ్‌లలో తన సంగీత కచేరీలు చేశాడు. 1987లో రష్యాకు భారతదేశపు సాంస్కృతిక రాయబారిగా వెళ్ళాడు. ఇంకా ఇతడు సింగపూర్, మలేసియా, బహ్రయిన్, శ్రీలంక, అమెరికా దేశాలను సందర్శించి అనేక ప్రదర్శనలు ఇచ్చాడు. 

### సినిమా
1983లో కున్నక్కూడి వైద్యనాథన్‌తో కలిసి "తోడిరాగం" అనే తమిళసినిమా నిర్మించాడు. ఆ చిత్రంలో ఇతడు నాయకుడుగా నటించాడు. 2006లో జాంబవన్ అనే తమిళ సినిమాలో ప్రశాంత్ తండ్రిగా నటించాడు.

## పురస్కారాలు బిరుదులు
*2014లో శ్రీకృష్ణ గానసభ వారిచే "హరికథా చూడామణి"
*2007లో చౌడయ్య మెమోరియల్ ట్రస్ట్, మైసూరు వారిచే "గాయక శిఖామణి"
*2006లో మద్రాసు సంగీత అకాడమీ వారిచే "సంగీత కళానిధి"
*2004లో భారత ప్రభుత్వంచే "పద్మభూషణ్ పురస్కారం"
*2007లో "సంగీతసాగర"
*1993లో శ్రీరంగం శ్రీమద్ అండవన్ స్వామి వారిచే "సులక్షణ గాన విచక్షణ"
*2000లో ది ఇండియన్ ఫైన్ ఆర్ట్స్ సొసైటీ, చెన్నై వారిచే "సంగీత కళాశిఖామణి"
*2002లో కుమారగంధర్వ ఫౌండేషన్, ముంబై వారిచే "కుమారగంధర్వ రాష్ట్రీయ సన్మాన్"
*2002లో ఇండియన్ ఫైన్ ఆర్ట్స్, టెక్సాస్ వారిచే "నాదబ్రహ్మం"
*1964లో "తిరుప్పుగళ్ మణి"
*1967లో "గాన భూపతి"
*కంచి కామకోటి పీఠం జయేంద్ర సరస్వతి స్వామివారిచే "సంగీత కళా సాగరం"
*1984లో "తమిళనాడు ఐయల్ ఇసై నాటక మన్రమ్"‌చే "కళైమామణి"
*తమిళనాడు ముఖ్యమంత్రి కరుణానిధిచే "ఇసై సెల్వం"
*1998లో క్యాన్‌బెర్రా ఆస్ట్రేలియన్ ఫౌండేషన్‌చే "ఇసై కళై వేండన్"

## మూలాలు

## బయటి లింకులు
*Madurai T. N. Seshagopalan interview

వర్గం:జీవిస్తున్న ప్రజలు
వర్గం:కర్ణాటక సంగీత విద్వాంసులు
వర్గం:హరికథా కళాకారులు
వర్గం:కళైమామణి పురస్కార గ్రహీతలు
వర్గం:సంగీత కళానిధి పురస్కార గ్రహీతలు
వర్గం:పద్మభూషణ పురస్కారం పొందిన తమిళనాడు వ్యక్తులు
నాగై మురళీధరన్

**నాగై మురళీధరన్** కర్ణాటక సంగీత వాయులీన విద్వాంసుడు. ఆకాశవాణిలో ఎ గ్రేడు కళాకారుడిగా పనిచేసాడు. అనేకమంది విద్వాంసులు చేసిన గాత్ర కచేరీల్లో వయొలిన్ వాద్య సహకారం అందించడమే కాకుండా, తానే స్వయంగా సోలో కచేరీలు కూడా చేసాడు. శ్రీరంగం దేవస్థానంలో ఒకరోజంతా ఏకధాటిగా వయోలిన్ వాయించాడు, 

## విశేషాలు
మురళీధరన్ 1958 డిసెంబరు 4వ తేదీన చెన్నై నగరంలో జన్మించాడు. తల్లి ఆర్.కోమలవల్లి వద్ద మొదట సంగీతం నేర్చుకున్నాడు. తరువాత ఆర్.ఎస్.గోపాలకృష్ణన్ వద్ద తన సంగీతాన్ని మెరుగుపరచుకున్నాడు. 

ఇతడు తన 10వ యేట తొలి కచేరీని ఇచ్చాడు. ఏ గ్రేడు కళాకారుడిగా తిరుచ్చి ఆకాశవాణి కేంద్రంలో 1978 నుండి 2004 వరకు అనేక సంగీత కార్యక్రమాలు నిర్వహించాడు. దూరదర్శన్ జాతీయ సంగీత సమ్మేళనాలలో ఇతడు విరివిగా పాల్గొన్నాడు. సహవాద్యకారుడిగా ఇతడు అనేక సి.డి.లు, కేసెట్లు రికార్డు చేశాడు. 

ఇతడు అమెరికా, కెనడా, ఆస్ట్రేలియా, ఐరోపా, సింగపూర్, మలేసియా, దుబాయి, మస్కట్, దోహా, బెహ్రయిన్, జపాన్, కువైట్ మొదలైన ప్రపంచ దేశాలన్నీ తిరిగి తన వాయులీన ప్రదర్శనలు ఇచ్చాడు.

ఇతడు వాద్య సహకారం అందించిన వారిలో సెమ్మంగుడి శ్రీనివాస అయ్యర్, అలత్తూర్ శ్రీనివాస అయ్యర్, ఎం.డి.రామనాథన్, మంగళంపల్లి బాలమురళీకృష్ణ, వోలేటి వెంకటేశ్వర్లు, నేదునూరి కృష్ణమూర్తి, ఆర్.కె.శ్రీకంఠన్, మహారాజపురం సంతానం, ఎస్.సోమసుందరం, కె.వి.నారాయణస్వామి, టి.ఎం.త్యాగరాజన్, డి.కె.జయరామన్, టి.కె.గోవిందరావు, ఎస్.రామనాథన్, బి.రాజం అయ్యర్, తంజావూరు ఎస్.కళ్యాణరామన్, శీర్కాళి గోవిందరాజన్, చిదంబరం సి.ఎస్.జయరామన్, కె. జె. ఏసుదాసు, టి.వి.శంకరనారాయణన్, టి.ఎన్.శేషగోపాలన్, నైవేలి సంతానగోపాలన్, సంజయ్ సుబ్రహ్మణ్యన్, పి.ఉన్నికృష్ణన్, సుందరం బాలచందర్, టి.ఆర్.మహాలింగం, ఎన్.రమణి, నామగిరిపేట్టై కృష్ణన్, ఎ.కె.సి.నటరాజన్, కద్రి గోపాల్‌నాథ్ మొదలైన వారున్నారు. 

ఇతడి సోలో కచేరీలకు సహవాద్యం అందించిన వారిలో టి.కె.మూర్తి, వెల్లూర్ జి.రామభద్రన్, ఉమయల్పురం కె.శివరామన్, త్రిచ్చి శంకరన్, గురువాయూర్ దొరై, తంజావూర్ ఉపేంద్రన్, కారైక్కుడి ఆర్.మణి, మన్నార్గుడి ఈశ్వరన్, శ్రీముష్ణం వి.రాజారావు, తిరువారూర్ భక్తవత్సలం, తేతకూడి హరిహర వినాయకరం, త్రిపునితుర రాధాకృష్ణన్, కోయంబత్తూర్ మోహన్‌రాం, వి.సురేష్ మొదలైన వారెందరో ఉన్నారు. 

1985లో ఇతడు శ్రీరంగం దేవస్థానంలో 26 గంటలసేపు నిర్విరామంగా వయోలిన్ వాద్య కచేరీ నిర్వహించాడు. 1997లో భారతదేశపు 50వ స్వాతంత్ర్య దినోత్సవం సందర్భంగా దుబాయిలో కె. జె. ఏసుదాసు నిర్వహించిన సంగీత కచేరీలో పాల్గొన్నాడు.

## అవార్డులు, బిరుదులు

కళైమామణి – "తమిళనాడు ఐయల్ ఇసై నాటక మన్రమ్"‌ – (2003)

ఆర్ష కళాభూషణం– ఆర్ష కళా గురుకులం – (2007)

మహారాజపురం సంతానం మెమోరియల్ అవార్డు - మహారాజపురం సంతానం ట్రస్ట్ - (2009)

సుమధుర సేవా రత్న – షి బ సంగీతసభ, చెన్నై- (2009)

వాణీ కళాసుధాకర – శ్రీత్యాగబ్రహ్మ గానసభ - (2010)

సంగీత నాటక అకాడమీ అవార్డు - కేంద్ర సంగీత నాటక అకాడమీ – (2010)

గాన పద్మం – బ్రహ్మ గానసభ, చెన్నై – (2011)
 
ఆస్థాన విద్వాన్ - కంచి కామకోటి పీఠం, కాంచీపురం - (2014).

సంగీత రత్నాకర - భైరవి ఫైన్ ఆర్ట్స్, క్లీవ్‌లాండ్, ఓహియో, యు.ఎస్.ఎ. - (2015)

## డిస్కోగ్రఫీ
* "యంగ్ మేస్ట్రోస్" - 1988
* "నా జీవధార" - 2014

## మూలాలు

https://www.thehindu.com/news/cities/Delhi/sangeet-natak-akademi-fellowships-for-four-eminent-artistes/article2284394.ece
https://www.thehindu.com/news/cities/chennai/ldquoNo-language-barrier-for-music/article15586542.ece
https://www.thehindu.com/features/friday-review/music/Award-for-violinist/article16893098.ece

వర్గం:1958 జననాలు
వర్గం:జీవిస్తున్న ప్రజలు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
శివ నిర్వాణ

**శివ నిర్వాణ** (**శివ శంకర్ లాలం)**, తెలుగు సినిమా దర్శకుడు, స్క్రీన్ ప్లే రచయిత. *[[నిన్ను కోరి]] (2017),* *[[మజిలీ (సినిమా)|మజిలీ]]* (2019) సినిమాలకు దర్శకత్వం వహించాడు.

## తొలి జీవితం
శివ నిర్వాణ, ఆంధ్రప్రదేశ్ రాష్ట్రం విశాఖపట్నం జిల్లాలోని సబ్బవరంలో జన్మించాడు. బి.ఎడ్.లో పట్టా సాధించి, రెండేళ్లపాటు బయాలజీ టీచర్‌గా పనిచేశాడు.

## సినిమారంగం
హైదరాబాదుకు వెళ్ళి, కొన్ని సినిమాలకు అసిస్టెంట్ డైరెక్టర్‌గా పనిచేశాడు. ఆ సమయంలోనే అన పేరు చివర *నిర్వాణ* అని చేర్చుకున్నాడు.

## సినిమాలు

## మూలాలు

## బయటి లింకులు
* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:విశాఖపట్నం జిల్లా సినిమా రచయితలు
వర్గం:విశాఖపట్నం జిల్లా వ్యక్తులు
కొడంగల్ పురపాలకసంఘం

**కొడంగల్ పురపాలకసంఘం**, తెలంగాణ రాష్ట్రం, వికారాబాదు జిల్లాకు చెందిన ఒక పట్టణ స్థానిక స్వపరిపాలన సంస్థ. కొడంగల్ పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబ్‌నగర్ లోక్‌సభ నియోజకవర్గం లోని కొడంగల్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న కొడంగల్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
కొడంగల్ చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 115 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం మంది కాగా, అందులో మంది పురుషులు, మంది మహిళలు ఉన్నారు. గృహాలు ఉన్నాయి ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 12 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో జగదీశ్వర్ రెడ్డి చైర్‌పర్సన్‌గా, ఉషారాణి వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# ఉషారాణి
# మధుసూదన్ యాదవ్
# మేఘవత్ శంకర్
# బిఎం. రమేష్
# కె. వెంకట్ రెడ్డి
# శ్రీలత యాదవ్
# ప్రభాకర్ గౌడ్
# జగదీశ్వర్ రెడ్డి
# సమీనా ఖాతున్
# సరోజ
# రహత్ బేగం
# సాయి ప్రసన్న

## మూలాలు

## వెలుపలి లంకెలు
* కొడంగల్ పురపాలక సంఘ అధికారిక వెబ్సైటు 

వర్గం:వికారాబాదు జిల్లా పురపాలక సంఘాలు
వర్గం:2018 స్థాపితాలు
వీరభద్రం చౌదరి

**వీరభద్రం చౌదరి**, తెలుగు సినిమా దర్శకుడు. 2011లో అల్లరి నరేష్ హీరోగా నటించిన అహ నా పెళ్ళంట చిత్రం ద్వారా సినీ రంగంలోకి దర్శకుడిగా అడుగు పెట్టాడు.

## జననం
వీరభద్రం చౌదరి 1977, జూన్ 06న ఆంధ్రప్రదేశ్ రాష్ట్రం, పశ్చిమ గోదావరి జిల్లా,  చాగల్లు మండలం, కలవలపల్లె గ్రామంలో జన్మించాడు. తండ్రి రైతు, తల్లి గృహిణి.

## సినిమారంగం
1997లో అసిస్టెంట్ డైరెక్టర్ గా తెలుగు చిత్రరంగంలోకి వచ్చాడు.

## దర్శకత్వం వహించిన సినిమాలు

## కో- డైరెక్టర్ గా పనిచేసిన చిత్రాలు

## మూలాలు

వర్గం:1975 జననాలు
వర్గం:తెలుగు సినిమా దర్శకులు
వర్గం:పశ్చిమ గోదావరి జిల్లా సినిమా దర్శకులు
వర్గం:పశ్చిమ గోదావరి జిల్లా వ్యక్తులు
మైసూర్ మంజునాథ్

**మైసూర్ మంజునాథ్** ఒక కర్ణాటక సంగీత వాయులీన విద్వాంసుడు. తన సోదరుడు మైసూర్ ఎం.నాగరాజతో కలిసి **మైసూర్ బ్రదర్స్** పేరుతో జంటగా వయోలిన్ కచేరీలు నిర్వహిస్తున్నాడు. కంచి కామకోటి పీఠానికి ఇతడు ఆస్థాన విద్వాంసుడు. యదువీర మనోహరి, భరత అనే రెండు కొత్త రాగాలను సృష్టించాడు. 

## విశేషాలు
మంజునాథ్ 1969 అక్టోబరు 5న మైసూరులో జన్మించాడు. ఇతడు తన సోదరునితో కలిసి తండ్రి ఎస్.మహదేవప్ప వద్ద వయోలిన్‌లో శిక్షణ తీసుకున్నాడు. ఇతడు తన మొట్టమొదటి కచేరీ తన 8వ యేట నిర్వహించి బాలమేధావిగా గుర్తించబడ్డాడు. 
## విద్య
ఇతడు మైసూరు విశ్వవిద్యాలయం నుండి సంగీతంలో స్నాతకోత్తర విద్యను చదివి మొదటి ర్యాంకును సంపాదించి నాలుగు బంగారు పతకాలను పొందాడు. మైసూరు విశ్వవిద్యాలయం నుండి సంగీతంలో పి.హెచ్.డి. చేసి డాక్టరేట్‌ను సంపాదించాడు.

## వృత్తి
ఇతడు తన 8వ యేటి నుండి తన తండ్రితో, సోదరునితో కలిసి కచేరీలు చేయసాగాడు. ఇతడు తన అన్న మైసూర్ ఎం.నాగరాజతో కలిసి మైసూర్ బ్రదర్స్ పేరుతో కచేరీలు చేడాడు. ఇతడు లండన్‌లోని రాయల్ ఆల్బర్ట్ హాల్, ఆస్ట్రేలియా లోని సిడ్నీ ఒపేరా హౌస్, ఇంటర్నేషనల్ వయోలిన్ కాన్ఫరెన్స్, అమెరికాలో కామన్ థ్రెడ్ మ్యూజికల్ ఫెస్టివల్, మెలబోర్న్‌లో ఫెడరేషన్ స్క్వేర్, వరల్డ్ మ్యూజిక్ ఫెస్టివల్ , చికాగో,  ఆక్స్‌ఫర్డ్ విశ్వవిద్యాలయం, గ్వాలియర్‌లో తాన్‌సేన్ సంగీత్ సమారోహ్, సింగపూర్‌లోని ఎస్ప్లనేడ్ థియేటర్, బి.బి.సి వారి వరల్డ్ మ్యూజిక్ సిరీస్, న్యూ మెక్సికోలో శాంటా - ఫె ఫెస్టివల్, ఇరాన్‌లోని పర్షియన్ అకాడమీ ఆఫ్ కల్చర్, కోల్‌కాతా డోవర్‌లేన్ మ్యూజిక్ ఫెస్టివల్, ఇండియా ఇంటర్నేషనల్ సెంటర్ మొదలైన వేదికలపై తన వాయులీన ప్రదర్శన కావించాడు. ఇతడు అంతర్జాతీయ కళాకారులు నెడ్ మెక్‌గోవన్, ఫాబ్రిజియో కాసోల్, జై ఉత్తల్, జో క్రావెన్, ఫ్రెడ్ హామిల్టన్, టాడ్ హాబీ, భారతీయ కళాకారులు విశ్వమోహన్ భట్, రోను మజుందార్, ఎన్.రాజం, తేజేంద్ర మజుందార్ మొదలైన వారితో కలిసి సంగీత ప్రదర్శనలు కావించాడు. 

ఇతడు మైసూరు విశ్వవిద్యాలయానికి సాంస్కృతిక రాయబారిగా నియమించబడ్డాడు. ఇతడు యదువీర మనోహరి,  భరత అనే కొత్త రాగాలను సృష్టించాడు. ఇతడు ఇటీవల యోగా ఆంథమ్‌ అనే పేరుతో ప్రపంచ సంగీత కళాకారులతో కలిసి చేసిన కార్యక్రమం దేశవ్యాప్తంగా గుర్తింపును పొందింది. కరోనా మహమ్మారిపై ఇతడు 20మంది ప్రపంచ కళాకారులతో తయారు చేసిన లైఫ్ ఎగైన్ అనే పాటను ఇండియన్ కౌన్సిల్ ఫర్ కల్చరల్ రిలేషన్స్ (ఐ.సి.సి.ఆర్) 150 దేశాలలో విడుదల చేసింది. 

## అవార్డులు, గౌరవాలు
ఇతడు సంగీత నాటక అకాడమీ అవార్డు పొందిన యువ కళాకారులలో ఒకడు. కర్ణాటక ప్రభుత్వం ఇతడిని రాజ్యోత్సవ ప్రశస్తి పురస్కారంతో గౌరవించింది. ఇతడు అమెరికన్ ఇన్‌స్టిట్యూట్ ఆఫ్ వరల్డ్ కల్చర్ వారిచే ఎక్సలెన్స్ అవార్డు, ఇండో అమెరికన్ ఆర్ట్స్ కౌన్సిల్ వారిచే సన్మానం, మ్యూజిక్ అకాడమీ వారిచే ఉత్తమ వయోలినిస్ట్ అవార్డు, ఇండియన్ ఫైన్ ఆర్ట్స్ సొసైటీ వారి ఉత్తమ వయోలినిస్ట్ అవార్డు, ఆర్యభట్ట అవార్డు, ఒక్లహామా యూనివర్సిటీ వారి మెరిటోరియస్ అవార్డు, సంస్కృతి సంచార అవార్డు, వై.టి.తాతాచారి జాతీయ అవార్డు, చౌడయ్య జాతీయ అవార్డు, కర్ణాటక గానకళా పరిషత్తు వారిచే గానకళా భూషణ అవార్డు,  సంగీత సామ్రాట్టు, సంగీత రత్న, సంగీత విద్వన్మణి, గాన వారిధి, తంత్రీ వాద్య శిరోమణి, రామ గానకళాచార్య సంగీత వేదాంత ధురీణ మొదలైన బిరుదులు సంపాదించాడు. కంచి కామకోటి పీఠం ఇతడిని ఆస్థాన విద్వాంసుడిగా నియమించింది.

## మూలాలు

## బయటి లింకులు
*Official Website

వర్గం:1969 జననాలు

వర్గం:సంగీత నాటక అకాడమీ అవార్డు గ్రహీతలు
వర్గం:మైసూరు వ్యక్తులు
వర్గం:కర్ణాటక సంగీత విద్వాంసులు
ఊమెన్ చాందీ

**ఊమెన్‌ చాందీ** (1943 అక్టోబరు 31  - 2023 జూలై 18) కేరళ రాష్ట్రానికి చెందిన సీనియర్ కాంగ్రెస్ పార్టీ రాజకీయ నాయకుడు, మాజీ ముఖ్యమంత్రి. కేరళ రాష్ట్రానికి 2004 - 2006 మధ్య, 2011 - 2016 మధ్య రెండుసార్లు ముఖ్యమంత్రిగా బాధ్యతలు చేపట్టాడు. 2006 - 2011 వరకు కేరళ శాసనసభలో ప్రతిపక్ష నాయకుడిగా పనిచేశాడు. 1970 నుండి పుత్తుపల్లి నియోజకవర్గం నుండి ఎమ్మెల్యేగా ఉన్నాడు.

2018 జూన్ 6 న కాంగ్రెస్ పార్టీ జాతీయ అధ్యక్ష్యుడు రాహుల్ గాంధీ, ఊమెన్‌ చాందీని భారత జాతియ కాంగ్రెస్ పార్టీ కేంద్ర ప్రధాన కార్యదర్శిగా నియమించాడు. తరువాత కాంగ్రెస్ వర్కింగ్ కమిటీ సభ్యుడుగా కూడా పనిచేసాడు. ఊమెన్‌ చాందీ కాంగ్రెసు పార్టీ తరపున 2021 శాసనసభ ఎన్నికల్లో పోటీ చేసి పూతుపల్లి నియోజకవర్గం నుండి 12 వ సారి శాసనసభ్యుడిగా ఎన్నికయ్యాడు.

## జననం
ఊమెన్‌ చాందీ 1943 అక్టోబరు 31న కేరళ రాష్ట్రం, కొట్టాయం జిల్లాలోని కుమరకోమ్ గ్రామంలో జన్మించాడు. తండ్రి పేరు కే.ఓ.చాందీ, అమ్మ బేబీ చాంది.

## రాజకీయ నేపథ్యం
ఊమెన్‌ చాందీ తన రాజకీయ జీవితాన్ని కేరళ స్టూడెంట్స్ యూనియన్ ద్వారా ప్రారంభించి, 1967 నుండి 1969 వరకు దాని అధ్యక్షుడిగా బాధ్యతలు నిర్వహించాడు. అనంతరం 1970లో రాష్ట్ర యువజన కాంగ్రెస్ అధ్యక్షుడిగా నియమితుడయ్యాడు. ఊమెన్‌ చాందీ 27 ఏళ్ల వయసులో తొలిసారిగా 1970లో పూతుపల్లి నియోజకవర్గం నుండి పోటీ చేసి ఎమ్మెల్యేగా ఎన్నికయ్యాడు. అప్పటి నుండి వరుసగా 1977, 1980, 1982, 1987, 1991, 1996, 2001, 2006, 2011, 2016 ఎమ్మెల్యేగా ఎన్నికయ్యాడు.

1996–98 వరకు అసెంబ్లీలో పబ్లిక్ అకౌంట్స్ కమిటీ చైర్మన్ గా బాధ్యతలు నిర్వహించాడు. రాష్ట్ర మంత్రిగా నాలుగుసార్లు బాధ్యతలు నిర్వహించాడు. కె. కరుణాకరన్ మంత్రివర్గంలో 11.04.1977 నుండి 25.04.1977 వరకు కార్మికశాఖ మంత్రిగా, ఎకె ఆంటోని మంత్రివర్గంలో 25.04.1977 నుండి 27.10.1978. కార్మిక శాఖ మంత్రిగా పనిచేశాడు. కె. కరుణాకరన్ మంత్రివర్గంలో 28.12.1981 నుండి 17.03.1982. వరకు హోం శాఖ మంత్రిగా, నాల్గొవసారి కె. కరుణాకరన్ మంత్రివర్గంలో 02.07.1991 నుండి 22.06.1994 ఆర్థిక శాఖ మంత్రిగా కొనసాగి ముఖ్యమంత్రితో విభేదాల కారణంగా మంత్రిగా రాజీనామా చేశాడు.

## ముఖ్యమంత్రిగా
thumb|328x328px|2015 కేరళ భవన్ శంకుస్థాపన కార్యక్రమంలో పాల్గొన్న  కేరళ ముఖ్యమంత్రి ఊమెన్ చాందీ (ఎడమ)
ఊమెన్‌ చాందీ 2004 ఆగస్టు 31న కేరళ 19వ ముఖ్యమంత్రిగా బాధ్యతలు చేపట్టాడు. 2006లో జరిగిన అసెంబ్లీ ఎన్నికల్లో కాంగ్రెస్ పార్టీ ఓటమికి బాధ్యత వహిస్తూ 2006, మే 12న ముఖ్యమంత్రి పదవికి రాజీనామా చేశాడు. 2011 అసెంబ్లీ ఎన్నికల్లో కాంగ్రెస్ నేతృత్వంలోని యునైటెడ్ డెమోక్రటిక్ ఫ్రంట్ కూటమి గెలుపొందడంతో 2011, మే 18 న రెండవసారి ముఖ్యమంత్రిగా బాధ్యతలు చేపట్టాడు.

## ఎమ్మెల్యే గా విజయాలు
thumb|కేరళ భవన్ శంకుస్థాపన కార్యక్రమంలో ప్రసంగిస్తున్న కేరళ ముఖ్యమంత్రి ఊమెన్ చాందీ|328x328px

## మరణం
2019 నుండి క్యాన్సర్ చికిత్స పొందిన ఊమెన్ చాందీ 2023, జూలై 18న ఉదయం 4:30 గంటలకు, బెంగళూరులోని ఆసుపత్రిలో మరణించాడు. ఇతడి మరణ సమాచారాన్ని ఇతడి కుమారుడు ఫేస్‌బుక్ పోస్ట్ ద్వారా ప్రకటించాడు.

## మూలాలు

వర్గం:కేరళ ముఖ్యమంత్రులు
వర్గం:కేరళ రాజకీయ నాయకులు
వర్గం:కేరళ రాష్ట్ర మంత్రులు
వర్గం:1943 జననాలు
వర్గం:2023 మరణాలు
ల్యాండ్ రోవర్

ల్యాండ్ రోవర్ అనేది ప్రధానంగా నాలుగు చక్రాల వాహనం, ఆఫ్-రోడ్ సామర్థ్యం గల వాహనాల బ్రాండ్, దీనిని బ్రిటిష్ బహుళజాతి కార్ల తయారీదారు జాగ్వార్ ల్యాండ్ రోవర్ (JLR) యాజమాన్యంలో ఉంది, ఇది 2008 నుండి భారతదేశానికి చెందిన టాటా మోటార్స్ యొక్క అనుబంధ సంస్థ.  JLR బ్రెజిల్, చైనా, భారతదేశం, స్లోవేకియా మరియు యునైటెడ్ కింగ్‌డమ్‌లలో ల్యాండ్ రోవర్‌లను నిర్మిస్తుంది. ల్యాండ్ రోవర్ పేరును 1948లో రోవర్ కంపెనీ ఒక యుటిలిటేరియన్ 4WD ఆఫ్-రోడ్ వాహనం కోసం సృష్టించింది. ప్రస్తుతం, ల్యాండ్ రోవర్ శ్రేణిలో కేవలం అప్‌మార్కెట్ మరియు లగ్జరీ స్పోర్ట్ యుటిలిటీ వాహనాలు మాత్రమే ఉన్నాయి.

ల్యాండ్ రోవర్‌కు 1951లో కింగ్ జార్జ్ VI రాయల్ వారెంట్ మంజూరు చేశారు.  2001లో, అంతర్జాతీయ వాణిజ్యానికి అత్యుత్తమ సహకారం అందించినందుకు ఎంటర్‌ప్రైజ్ కోసం క్వీన్స్ అవార్డును అందుకుంది.  కాలక్రమేణా, ల్యాండ్ రోవర్ దాని స్వంత బ్రాండ్‌గా మరియు కొంతకాలం పాటు ఒక కంపెనీగా కూడా అభివృద్ధి చెందింది, ఇది స్థిరంగా పెరుగుతున్న నాలుగు చక్రాల డ్రైవ్, ఆఫ్-రోడ్ సామర్థ్యం గల మోడళ్ల శ్రేణిని కలిగి ఉంది. 1970 రేంజ్ రోవర్ అత్యంత ఖరీదైన మోడల్,  1989 మరియు 1997లో మిడ్-రేంజ్ డిస్కవరీ మరియు ఎంట్రీ-లెవల్ ఫ్రీలాండర్ లైన్ యొక్క పరిచయంతో పాటు, 1990 ల్యాండ్ రోవర్ డిఫెండర్ రిఫ్రెష్‌తో ప్రారంభించి, ఈ బ్రాండ్‌లో నేడు రెండు డిస్కవరీ మోడల్‌లు, నాలుగు విభిన్న రేంజ్ రోవర్ మోడల్‌లు ఉన్నాయి మరియు మూడు సంవత్సరాల విరామం తర్వాత, రెండవ తరం డిఫెండర్‌లు 2020 మోడల్ సంవత్సరానికి ఉత్పత్తిలోకి వచ్చాయి - మునుపటిలాగే చిన్న లేదా పొడవైన వీల్‌బేస్‌లో.

అర్ధ శతాబ్దం పాటు, అసలు 1948 మోడల్ నుండి, ఫ్రీలాండర్ ప్రవేశపెట్టబడిన 1997 వరకు, ల్యాండ్ రోవర్లు మరియు రేంజ్ రోవర్లు ప్రత్యేకంగా వారి ట్రేడ్‌మార్క్ బాక్స్డ్-సెక్షన్ వెహికల్ ఫ్రేమ్‌లపై ఆధారపడ్డాయి. 2016లో అసలు డిఫెండర్ ముగిసే వరకు ల్యాండ్ రోవర్ డైరెక్ట్ ప్రొడక్ట్ బ్లడ్‌లైన్‌లో బాక్స్డ్ ఫ్రేమ్‌లను ఉపయోగించింది. వారి చివరి బాడీ-ఆన్-ఫ్రేమ్ మోడల్ 2017లో మూడవ తరం డిస్కవరీతో మోనోకోక్ ద్వారా భర్తీ చేయబడింది. అప్పటి నుండి, అన్ని ల్యాండ్ రోవర్లు మరియు రేంజ్ రోవర్లు ఏకీకృత బాడీ మరియు ఫ్రేమ్ నిర్మాణాన్ని కలిగి ఉన్నాయి.

62 సంవత్సరాలుగా ప్రత్యేకంగా 4WD కార్లను నిర్మించిన తర్వాత, 2010 నుండి, ల్యాండ్ రోవర్ ఫ్రీలాండర్ మరియు ఎవోక్ రెండింటిలోనూ టూ-వీల్ డ్రైవ్ వేరియంట్‌లను ప్రవేశపెట్టింది.  2WD ఫ్రీలాండర్ స్థానంలో 2WD డిస్కవరీ స్పోర్ట్ వచ్చింది, ఇది కొన్ని మార్కెట్లలో అందుబాటులో ఉంది. 

## మూలాలు

## బాహ్య లంకెలు

* 

వర్గం:కారు బ్రాండ్లు
వర్గం:వాహనాలు
తిరుమలగిరి పురపాలకసంఘం

**తిరుమలగిరి పురపాలకసంఘం**, తెలంగాణ రాష్ట్రం, సూర్యాపేట జిల్లాకు చెందిన ఒక పట్టణ స్థానిక స్వపరిపాలన సంస్థ. తిరుమలగిరి పట్టణం దీని ప్రధాన పరిపాలన కేంద్రం. ఈ పురపాలక సంఘం భువనగిరి లోక్‌సభ నియోజకవర్గం లోని తుంగతుర్తి శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న తిరుమలగిరి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది. తిరుమలగిరి మండలంలోని నందాపురం, మాలిపురం, అనంతారం, తిరుమలగిరి మొదలైన గ్రామ పంచాయితీలను కలిపి పురపాలక సంఘం ఏర్పాటుచేశారు.

## భౌగోళికం
తిరుమలగిరి 46.31 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 130 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 18474 మంది కాగా, అందులో 9373 మంది పురుషులు, 9101 మంది మహిళలు ఉన్నారు. ఇది పరిపాలనా పరంగా మునిసిపాలిటీ 1 రెవెన్యూ వార్డుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 15 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం పోతరాజు రజిని చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# గుగులోతు భాస్కర్
# చిర్రబోయిన హన్మంత్
# ఎస్. రఘునందన్ రెడ్డి
# బత్తుల శ్రీను
# పోతరాజు రజని
# కుదురుపాక శ్రీలత
# కేశిడి సరళ
# చాగంటి అనసూర్య
# కన్నెబోయిన రేణుక
# జితేందర్
# వై. నరేష్
# సంకెపల్లి జ్యోతి
# సరిత
# పి. రాజ్యలక్ష్మి
# జి. ప్రియలత

## మూలాలు

## వెలుపలి లంకెలు
* తిరుమలగిరి పురపాలక సంఘ అధికారిక వెబ్సైటు 

వర్గం:సూర్యాపేట జిల్లా పురపాలక సంఘాలు
వర్గం:2018 స్థాపితాలు
ఈశ్వర్ నివాస్

**ఈశ్వర్ నివాస్, ** భారతీయ సినిమా దర్శకుడు, స్క్రీన్ ప్లే రచయిత. హిందీ సినిమా, తెలుగు సినిమాలకు పనిచేశాడు. 1999లో *షూల్* సినిమాకు దర్శకత్వం వహించినందుకు జాతీయ చలనచిత్ర పురస్కారాన్ని అందుకున్నాడు.

## జీవిత విషయాలు
ఈశ్వర్, తెలంగాణ రాజధాని హైదరాబాదులో జన్మించాడు. సినీ దర్శకుడు రామ్ గోపాల్ వర్మ దగ్గర అసిస్టెంట్ డైరెక్టర్‌గా తెలుగు సినిమారంగంలోకి అడుగుపెట్టిన ఈశ్వర్, ఆ తరువాత హిందీ సినిమారంగంలోకి వెళ్ళాడు. అక్కడ సినిమాలకు దర్శకత్వం వహించాడు, సినిమాలు నిర్మించాడు.

## సినిమాలు
; దర్శకుడిగా
* *[[సిద్ధార్థ్ మల్హోత్రా]], [[రాధిక ఆప్టే]]<nowiki/>లతో సినిమా* (2020)
* *టోటల్ సియాపా* (2014)
* *డి తాలి* (2008)
* *మై నేమ్ ఈజ్ ఆంథోనీ గోన్సాల్వ్స్* (2008)
* *బర్డాష్ట్* (2004)
* *దమ్* (2003)
* *లవ్ కే లియే కుచ్ భీ కరేగా* (2001)
* *షూల్* (1999)

; స్క్రీన్ రైటర్‌గా
* *దమ్* (2003)
* *షూల్* (1999)

; నిర్మాతగా
* *మై నేమ్ ఈజ్ ఆంథోనీ గోన్సాల్వ్స్* (2008)

## అవార్డులు
* భారత జాతీయ చలనచిత్ర పురస్కారాలు
** హిందీ ఉత్తమ చలనచిత్రం (దర్శకుడు) - *షూల్* - 1999

## మూలాలు

## బయటి లింకులు
* 

వర్గం:హైదరాబాదు జిల్లా సినిమా దర్శకులు
వర్గం:హిందీ సినిమా దర్శకులు
వర్గం:హిందీ సినిమా రచయితలు
వర్గం:హిందీ సినిమా నిర్మాతలు
వర్గం:తెలుగు సినిమా రచయితలు
వర్గం:హైదరాబాదు జిల్లా వ్యక్తులు
చిదంబరం ఎస్.జయరామన్

**చిదంబరం సుందరం పిళ్ళై జయరామన్** లేదా **సి.ఎస్.జయరామన్** (తమిళం: சி. எஸ். ஜெயராமன்) పేరుపొందిన నటుడు, నేపథ్యగాయకుడు, సంగీత దర్శకుడు. ఇతని పాటలు 1940 -70 మద్య విడుదలైన అనేక తమిళ సినిమాలలో చోటు చేసుకున్నాయి. 

## ఆరంభ జీవితం
ఇతడు 1917, జనవరి 6వ తేదీన తమిళనాడులోని పుణ్యస్థలమైన చిదంబరంలో జన్మించాడు. ఇతని తండ్రి సుందరం పిళ్ళై పేరుమోసిన శాస్త్రీయ సంగీత గాత్ర విద్వాంసుడు. తమిళనాడు మాజీ ముఖ్యమంత్రి ఎం.కరుణానిధి ఇతని బావమరిది. ఎం.కరుణానిధి సినిమా రంగంలోనికి అడుగు పెట్టడానికి ఇతడే కారణం. ఇతని సిఫారసుపై తమిళ సినిమా దర్శకుడు ఎ.ఎస్.ఎ.స్వామి కరుణానిధిని 1947లో తన సినిమా "రాజకుమారి"కి స్క్రిప్ట్ రచయితగా పరిచయం చేశాడు. తరువాత కరుణానిధి గొప్ప సినిమా రచయితగా ఎదిగాడు.

## వృత్తి
ఇతడు 1934 నుండి తమిళ సినిమాలలో నటించడం ప్రారంభించాడు. ఇతడు నటించిన సినిమాలలో *కృష్ణలీల* (1934), *భక్త ధృవన్* (1935), *నల్ల తంగాళ్* (1935), *లీలావతి సులోచన* (1936), *ఇళంత కాదల్* (1941), *పూంపావై* (1944), *కృష్ణభక్తి* (1948) ఉన్నాయి. 

*ఉదయనన్ వాసవదత్త* (1946), *రక్త కన్నీర్* (1954) సినిమాలకు సంగీత దర్శకుడిగా, *విజయకుమారి* (1950), *కృష్ణ విజయం* (1950) సినిమాలకు సహ సంగీత దర్శకుడిగా పనిచేశాడు. 

ఇతని మధురమైన స్వరం వల్ల ఇతనికి అనేక సినిమాలలో నేపథ్య గాయకుడిగా అవకాశం లభించింది. ఇతడు ఎస్.వి.వెంకటరామన్, జి.రామనాథన్, కున్నక్కూడి వెంకట్రామ అయ్యర్, సి.ఆర్.సుబ్బరామన్, ఆర్. సుదర్శనం, జి.గోవిందరాజులు నాయుడు, ఎస్.ఎం.సుబ్బయ్యనాయుడు, విశ్వనాథన్-రామమూర్తి, టి.ఆర్. పప్పా, టి.జి.లింగప్ప, సుసర్ల దక్షిణామూర్తి, ఆర్.గోవర్ధనం, కె.వి.మహదేవన్, సి.రామచంద్ర, టి.ఎం.ఇబ్రహీం, సాలూరు హనుమంతరావు, మాస్టర్ వేణు, జి.అశ్వత్థామ, పెండ్యాల నాగేశ్వరరావు, రాజన్ - నాగేంద్ర మొదలైన సంగీత దర్శకుల ఆధ్వర్యంలో తమిళ, కన్నడ సినిమా పాటలు పాడాడు. 

ఇతడు ఎం.ఎల్.వసంతకుమారి, జిక్కి, పి.సుశీల, ఎ.పి.కోమల, పి.లీల, ఎస్.జానకి, ఎల్.ఆర్.ఈశ్వరి, ఎ. జి. రత్నమాల, భానుమతీ రామకృష్ణ మొదలైన గాయనీమణులతో కలిసి పాటలు పాడాడు. 

ఇతని పాటలకు టి.వి.రాధాకృష్ణన్, శివాజీ గణేశన్, ఎం.జి.రామచంద్రన్, ఎం.ఆర్.రాధా, రాజ్‌కుమార్, ఎస్.ఎస్.రాజేంద్రన్, ఎన్.టి.రామారావు, టి.కె.భగవతి, కె.బాలాజీ, పి.వి.నరసింహభారతి మొదలైన నటులు నటించారు. 

ఇతడికి తమిళ్ ఇసై చిత్తర్ (తమిళం: தமிழ் இசை சித்தர்) అనే బిరుదు ఉంది. కేంద్ర సంగీత నాటక అకాడమీ ఇతనికి 1983లో సృజనాత్మక & ప్రయోగాత్మక సంగీతం విభాగంలో అవార్డును ప్రకటించింది. 

ఇతడు తిరుక్కురల్‌ను పూర్తిస్థాయి కచేరీ రూపంలో ప్రదర్శించిన కొద్దిమందిలో ఒకడుగా పేరుపొందాడు.
## మరణం
ఇతడు 1995, జనవరి 29వ తేదీన తన 78వ యేట మరణించాడు.

## మూలాలు

* 

## ఇవి కూడా చూడండి
* 
* 

## బయటి లింకులు
*Three Gifted Voices of a Golden Era in My Movie Minutes
* 

వర్గం:1917 జననాలు
వర్గం:తమిళ సినిమా నేపథ్యగాయకులు
వర్గం:తమిళ సినిమా నటులు
వర్గం:తమిళ సినిమా సంగీత దర్శకులు
వర్గం:కన్నడ సినిమా నేపథ్యగాయకులు
వర్గం:సంగీత నాటక అకాడమీ అవార్డు గ్రహీతలు
వర్గం:1995 మరణాలు
నేరేడుచర్ల పురపాలకసంఘం

**నేరేడుచర్ల పురపాలకసంఘం**, తెలంగాణ రాష్ట్రం, సూర్యాపేట జిల్లాకు చెందిన ఒక పట్టణ స్థానిక స్వపరిపాలన సంస్థ. నేరేడుచర్ల పట్టణం దీని ప్రధాన పరిపాలన కేంద్రం. ఈ పురపాలక సంఘం నల్గొండ లోక్‌సభ నియోజకవర్గం లోని హుజూర్‌నగర్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న నేరేడుచర్ల, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
నేరేడుచర్ల 24.84 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 165 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 14853 మంది కాగా, అందులో 7547 మంది పురుషులు, 7306 మంది మహిళలు ఉన్నారు. 2862 గృహాలు ఉన్నాయి. ఇది పరిపాలనా పరంగా మునిసిపాలిటీ 1 రెవెన్యూ వార్డుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 15 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చందమల్ల జయబాబు చైర్‌పర్సన్‌గా, చల్లా శ్రీలత వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# కొణతం వెంకట్ రెడ్డి
# రణపంగ నాగయ్య
# షేక్ షానాజ్
# షేక్ బాషా
# అలక సరిత
# తాల్లూరి సాయిరామ్
# చందమల్ల జయబాబు (చైర్‌పర్సన్‌)
# కొండమగుండ్ల సరిత
# బానోతు లలిత
# నూకల సుగుణ
# బచ్చలకూరి ప్రకాష్
# బైరెడ్డి జితేందర్ రెడ్డి
# చల్లా శ్రీలత (వైస్ చైర్‌పర్సన్‌)
# వేమూరి నాగవేని
# కుంకు సులోచన

## మూలాలు

## వెలుపలి లంకెలు
* నేరేడుచర్ల పురపాలక సంఘ అధికారిక వెబ్సైటు

వర్గం:సూర్యాపేట జిల్లా పురపాలక సంఘాలు
వర్గం:2018 స్థాపితాలు
దపోరిజో

**దపోరిజో, [[భారత దేశం|భారత]] [[భారతదేశ రాష్ట్రాలు, కేంద్రపాలిత ప్రాంతాలు|రాష్ట్రం]], ** అరుణాచల్ ప్రదేశ్ లోని అప్పర్ సుబన్సిరి జిల్లాకు చెందిన జనాభా గణన పట్టణం.

## నామకరణం
డాపో అనేద వాస్తవానికి అంటువ్యాధులకు లేదా దుష్టశక్తులకు వ్యతిరేకంగా "రక్షణ" లేదా "అవరోధం" అని సూచించగా, రిజో అనే పదం "లోయ" అర్థాన్ని సూచిస్తుంది.ఇది ఎగువ సుబన్సిరి జిల్లా ప్రధాన కార్యాలయానికి పరిపాలనా కేంద్రస్థానం. ఇది అంతులేని కొండల మధ్య ఉన్న సుబాన్సిరి నది పైన ఉన్న ఒక అందమైన పట్టణం.ఈ పట్టణం డపోరిజో వంతెనకు పేరుపొందింది. ఎప్పటికప్పుడు ప్రహహం పెరిగే వేగవంతమైన వాటిలో ఇది ఒకటిగా ఉంది.ఈ వంతెన 2020 ఏప్రిల్‌లో కేవలం 27 రోజుల్లో నిర్మించారు.

## జనాభా
 India census, డపోరిజో జనాభా మొత్తం 15,468 మంది ఉండగా వారిలో పురుషులు 52% మంది, స్త్రీలు 48% మంది ఉన్నారు. డపోరిజో సగటు అక్షరాస్యత రేటు 59% ఉంది.ఇది జాతీయ సగటు 59.5% కన్నా తక్కువగా ఉంది.పురుషుల అక్షరాస్యత 66%, స్త్రీల అక్షరాస్యత 51% ఉంది. డపోరిజా జనాభాలో 6 సంవత్సరాల కంటే తక్కువ వయస్సు గలవారు 19% మంది ఉన్నారు. ఇది టాగిన్, గాలో, నైషి తెగల మూడు జాతుల మాతృభూమి. ఇది టాగిన్ తెగ జనాభా ఎక్కువ మంది ఉన్న మెజారిటీ ప్రాంతం.ఉప సమూహాలు లేదా వంశాలు లేవు. తమిన్, తాసి, గిడు గింగు, రెరి, మ్రా, నాహ్, మొదలైనవి.

## పాలన
2017 ఏప్రిల్ నాటికి 24-డపోరిజో నియోజకవర్గం ఎమ్మెల్యేగా **తానియా సోకి పననిచేస్తున్నారు.**2020 జనవరి నాటికి డిప్యూటీ కమిషనర్-కమ్-జిల్లా మేజిస్ట్రేటుగా కాంటో డాంగెన్, ఐపిసిఎస్, డపోరిజో టౌన్‌షిప్ ఎస్పీ (పోలీసు సూపరింటెండెంట్) గా తాపో గుజార్ పనిచేస్తున్నారు.

## స్థలాకృతి
డపోరిజో సముద్ర మట్టానికి 600 మీటర్ల ఎత్తులో ఉంది. ఇది అరుణాచల్ ప్రదేశ్ ప్రధాన నదులలో ఒకటైన సుబాన్సిరి నది ప్రక్కన ఉంది.దాపోరిజో లోయ ప్రధాన ఉపనది శక్తివంతమైన బ్రహ్మపుత్ర మూడు మూలల్లో ఎవర్గ్రీన్ కొండలు, మరొకటి సుబన్సిరి నది చుట్టూ ఉంది.

డపోరిజో చుట్టూ ఉన్న ప్రదేశాలు మెంగా మందిర్, సిప్పీ మొదలైనవి. .

## పండుగలు
సి- డోని ఫెస్టివల్, మోపిన్, బోరి యుల్లో, వివిధ తెగల నియోకం పండుగలు ఏడాది పొడవునా చాలా ఉత్సవాలను చేస్తాయి.

## ఇది కూడ చూడు
అరుణాచల్ ప్రదేశ్ శాసనసభ నియోజకవర్గాల జాబితా మొత్తం 60 వ నియోజకవర్గాలు ఉన్నాయి

## ప్రస్తావనలు



## వెలుపలి లంకెలు

వర్గం:Coordinates on Wikidata
ఆర్.కృష్ణయ్య

ఆర్.కృష్ణయ్య బీసీ ఉద్యమ నాయకుడు, తెలంగాణ రాష్ట్రానికి చెందిన రాజకీయ నాయకుడు. 1994లో ఉమ్మడి ఆంధ్రప్రదేశ్ రాష్ట్రంలో బీసీ సంక్షేమ సంఘం ఏర్పాటు చేశాడు. ఆయన 2014లో ఎల్బీ నగర్ నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి గెలుపొందాడు. ఆయన ప్రస్తుతం బీసీ సంక్షేమ సంఘం జాతీయ అధ్యక్షుడిగా, ఆంధ్రప్రదేశ్ రాష్ట్రం నుండి రాజ్యసభ సభ్యుడిగా ఉన్నాడు.
## జననం
ఆర్.కృష్ణయ్య (ర్యాగ కృష్ణయ్య) 1954 సెప్టెంబరు 13లో రాళ్లగుడుపల్లి గ్రామం, మోమిన్ పేట్ , వికారాబాదు జిల్లాలో జన్మించాడు. ఆయన తండ్రిపేరు అడివప్ప గౌడ్, తల్లి రాములమ్మ. ఆయన విద్యార్హతలు ఎం.ఏ, ఎల్ఎల్ఎం., ఎంఫిల్.
## రాజకీయ ప్రస్థానం
ఆర్.కృష్ణయ్య 2014లో తెలుగుదేశం పార్టీలో చేరి, ఎల్బీ నగర్ నియోజకవర్గం నుండి పోటీ చేసి టిఆర్ఎస్ అభ్యర్థి ముద్దగోని రామ్మోహన్ గౌడ్ పై 12525 ఓట్ల మెజారిటీతో గెలుపొంది తొలిసారి చట్ట సభల్లోకి అడుగుపెట్టాడు. 2018లో జరిగిన ముందస్తు ఎన్నికల్లో టీడీపీకి రాజీనామా చేసి, కాంగ్రెస్ పార్టీలో చేరి మిర్యాలగూడ నుండి పోటీ చేసి ఓటమి పాలయ్యాడు. ఆర్‌.కృష్ణయ్యను రాజ్యసభ అభ్యర్థిగా వైఎస్సార్‌సీపీ మే 17న ప్రకటించింది. 

2022లో వైసీపీ నుంచి రాజ్యసభకు ఎన్నికైన ఆర్.కృష్ణయ్య తన పదవీకాలం మరో నాలుగేండ్లపాటు ఉండగానే 2024 శాసనసభ ఎన్నికలలో రాష్ట్రంలో వైఎస్సార్సీపీ అధికారం కోల్పోయాక వైసీపీ పార్టీకి, రాజ్యసభ సభ్యత్వానికి సెప్టెంబర్ 24న రాజీనామా చేశాడు. ఆర్. కృష్ణ‌య్య‌ను ఆంధ్ర‌ప్ర‌దేశ్ రాష్ట్రం నుండి భార‌తీయ జ‌న‌తా పార్టీ అభ్యర్థిగా 2024 డిసెంబర్ 9న బీజేపీ రాజ్య‌స‌భ‌కు నామినేట్ చేసింది.  

## మూలాలు

వర్గం:తెలంగాణ
వర్గం:తెలంగాణ రాజకీయ నాయకులు
వర్గం:వికారాబాదు జిల్లా
ఘాట్ (అయోమయనివృత్తి)

ఒకే పదం వేరు వేరు అర్ధాలను సూచించటంలో లేదా వేరువేరు పదాలలో మిళితమై వాడిన సందర్భాలలో నివృత్తి చేయుటకు ఈ పేజీ తయారుచేయబడింది.

* ఘాట్ -ముఖ్యంగా పవిత్ర నది గట్టు వెంబడి భక్తులు స్నానాలు చేసేందుకు సౌకర్యంగా ఉండేలా నదిలోకి దిగేందుకు, ఎక్కేందుకు నిర్మించిన మెట్ల వరుసను ఘాట్ అంటారు. ఈ పదం భారతదేశంలో వివిధ అర్థాలలో వాడబడింది.
* ఘాట్‌నెమిలిపూర్ -తెలంగాణ రాష్ట్రం, నల్గొండ జిల్లా, పెద్దఅడిశర్లపల్లి మండలంలోని గ్రామం.
* ఘాట్‌జనగావ్ - తెలంగాణ రాష్ట్రం, కొమరంభీం జిల్లా, వాంకిడి మండలంలోని గ్రామం.
* పసిఘాట్ - అరుణాచల్ ప్రదేశ్ లోని తూర్పు సియాంగ్ జిల్లాకు చెందిన ముఖ్యపట్టణం.
పొంగులేటి సుధాకర్ రెడ్డి

**పొంగులేటి సుధాకర్ రెడ్డి**, తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్సీ. ఆంధ్రప్రదేశ్ రాష్ట్రంలో యువజన కాంగ్రెస్ అధ్యక్షుడిగా 7 సంవత్సరాలు పనిచేశాడు. పొంగులేటి సుధాకర్ రెడ్డి కాంగ్రెస్ పార్టీ తరపున రెండు సార్లు ఎమ్మెల్సీగా పనిచేశాడు.

## జననం
పొంగులేటి సుధాకర్ రెడ్డి నారాయణ పురం గ్రామం, కల్లూరు మండలం, తెలంగాణ రాష్ట్రం. అయన తండ్రి లక్ష్మరెడ్డి, తల్లి నాగమ్మ. 

## విద్యాభాస్యం
పొంగులేటి సుధాకర్ రెడ్డి హైదరాబాద్ లోని బి.వి కాలేజీ నుండి 1978-81లో బి.కాం పూర్తి చేశాడు. ఉస్మానియా యూనివర్సిటీ నుండి 1981-83లో ఎం.ఏ పట్టా పొందాడు.

## రాజకీయ జీవితం
పొంగులేటి సుధాకర్ రెడ్డి విద్యార్థి దశ నుండి రాజకీయాల్లో ఉన్నాడు. ఆయన ఉమ్మడి ఆంధ్రప్రదేశ్ రాష్ట్రంలో యువజన కాంగ్రెస్ అధ్యక్షుడిగా పనిచేశాడు. ఆయన కాంగ్రెస్ ప్రభుత్వ హయాంలో ఆంధ్రప్రదేశ్ పర్యాటకం కార్పొరేషన్ చైర్మన్ గా బాధ్యతలు నిర్వహించాడు.

పొంగులేటి సుధాకర్ రెడ్డి కాంగ్రెస్ పార్టీ తరపున శాసనమండలిలో రెండు దఫాలుగా ఎమ్మెల్సీగా పనిచేశాడు. ఆయన శాసనసభ్యుల కోటా నుండి శాసనమండలికి ఎన్నికయ్యాడు. పొంగులేటి సుధాకర్ రెడ్డి ఏఐసీసీ సభ్యుడిగా కూడా పనిచేశాడు. ఆయన పార్టీలో పీసీసీ కార్యవర్గ, సమన్వయ కమిటీ సభ్యత్వ లాంటి పలు పదవులను నిర్వహించాడు. 2019లో కాంగ్రెస్ పార్టీకి రాజీనామా చేసి బిజెపిలో చేరాడు. ఆయన ప్రస్తుతం బీజేపీ పార్టీ రాష్ట్ర కోర్ క‌మిటి సభ్యుడు.

ఆయనను 2024 జనవరి 08న లోక్‌సభ ఎన్నికల నేపథ్యంలో ఖమ్మం లోక్‌సభ నియోజకవర్గ ఇన్‌చార్జి బీజేపీ పార్టీ నియమించింది.

## మూలాలు

వర్గం:తెలంగాణ వ్యక్తులు
వర్గం:ఖమ్మం జిల్లా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:శాసనమండలి సభ్యులు
వర్గం:తెలంగాణ శాసనమండలి సభ్యులు